1.2.2023 г.
BG
Официален вестник на Европейския съюз
L 29/11
РЕГЛАМЕНТ (ЕС) 2023/208 НА КОМИСИЯТА от 27 януари 2023 година за забрана на улова на норвежки омар във функционална единица 16 от подзона 7 на ICES от страна на кораби, плаващи под знамето на Ирландия
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него, като има предвид, че: (1)
С Регламент (ЕС) 2022/109 на Съвета (2) се определят квотите за 2022 г.
(2)
Според получената от Комисията информация с улова, насочен към запаса от норвежки омар във функционална единица 16 от подзона 7 на ICES, извършен от кораби, плаващи под знамето на Ирландия или регистрирани в тази държава, отпуснатата за 2022 г. квота е била изчерпана.
(3)
Поради това е необходимо да се забранят определени риболовни дейности за посочения рибен запас,
ПРИЕ НАСТОЯЩИЯ РЕГЛАМЕНТ:
Член 1 Изчерпване на квотата Посочената в приложението квота за риболов на запаса от норвежки омар във функционална единица 16 от подзона 7 на ICES, отпусната на Ирландия за 2022 г., се счита за изчерпана от датата, посочена в същото приложение.
Член 2 Забрани 1.
Считано от указаната в приложението дата се забранява риболовът на посочения в член 1 рибен запас от страна на кораби, плаващи под знамето на Ирландия или регистрирани в тази държава.
По-специално се забраняват търсенето на риба, както и хвърлянето, поставянето и влаченето на риболовни уреди, насочено към улов на съответния запас. 2.
Трансбордирането, задържането на борда, преработката на борда, прехвърлянето, поставянето в клетки, угояването и разтоварването на уловена от посочените кораби риба и продукти от риболова на съответния запас остават разрешени по отношение на улова, извършен преди указаната в приложението дата. 3.
Извършеният от посочените кораби нежелан улов на екземпляри от съответния запас се качва и задържа на борда, регистрира се, разтоварва се и се приспада от квотата в съответствие с член 15 от Регламент (ЕС) No 1380/2013 на Европейския парламент и на Съвета (3).
(1) ОВ L 343, 22.12.2009 г., стр. 1.
(2) Регламент (ЕС) 2022/109 на Съвета от 27 януари 2022 г. за определяне за 2022 година на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 21, 31.1.2022 г., стр. 1).
(3) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).